CELEX: 62013CN0578
Language: et
Date: 2013-11-15 00:00:00
Title: Kohtuasi C-578/13: Eelotsusetaotlus, mille on esitanud Landgericht Kiel (Saksamaa) 15. novembril 2013 — Hans-Jürgen Kickler jt versus Kreeka Vabariik

25.1.2014   
            
            
               ET
            
            
               Euroopa Liidu Teataja
            
            
               C 24/7
            
         Eelotsusetaotlus, mille on esitanud Landgericht Kiel (Saksamaa) 15. novembril 2013 — Hans-Jürgen Kickler jt versus Kreeka Vabariik
   (Kohtuasi C-578/13)
   2014/C 24/13
   Kohtumenetluse keel: saksa
   
      Eelotsusetaotluse esitanud kohus
   
   Landgericht Kiel
   
      Põhikohtuasja pooled
   
   
      Hagejad: Hans-Jürgen Kickler, Walter Wöhlk, Zahnärztekammer Schleswig-Holstein Versorgungswerk
   
      Kostja: Kreeka Vabariik
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 13. novembri 2007. aasta määruse (EÜ) nr 1393/2007 kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades („dokumentide kättetoimetamine”) (1) artiklit 1 tuleb tõlgendada nii, et hagi, millega kostja riigivõlakirjade omandaja esitab kostja vastu lepingu täitmise ja kahju hüvitamise nõudena maksenõude, tuleb pidada tsiviil- ja kaubandusasjaks viidatud määruse artikli 1 lõike 1 esimese lause tähenduses, kui omandaja ei võtnud vastu kostja poolt Kreeka seaduse nr 4050/2012 (Greek-Bondholder-Act) alusel 2012. aasta veebruari lõpus esitatud võlakirjade vahetuspakkumist?
            
         
               2.
            
            
               Kas hagi puhul, mis tugineb sisuliselt eespool viidatud seaduse (Greek-Bondholder-Act) kehtetusele ja/või tühisusele, on tegemist esimeses küsimuses nimetatud määruse artikli 1 lõike 1 teise lause kohase riigi vastutusega, mis tuleneb riigi tegevusest või tegevusetusest riigivõimu teostamisel?
            
         
      (1)  Euroopa Parlamendi ja nõukogu 13. novembri 2007. aasta määrus (EÜ) nr 1393/2007 kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades („dokumentide kättetoimetamine”), millega tunnistatakse kehtetuks nõukogu määrus (EÜ) nr 1348/2000 (ELT L 324, lk 79).